આરપીએન સિંહે કહ્યું કે વડાપ્રધાન મોદી દુનિયાને જણાવવા માંગે છે કે ભારતમાં અત્યાર સુધીમાં જે કાંઇ થયું તે માત્ર છેલ્લા 15 મહિનામાં જ થયું છે. તે અગાઉ તો સરકારે કાંઇ પણ કર્યું જ નથી. પાકિસ્તાનની સાથે પ્રસ્તાવિત મંત્રણા મુદ્દે આરપીએન સિંહે સવાલ ઉઠાવ્યા હતા. તેઓએ કહ્યું કે આવી તંગ પરિસ્થિતીમાં પણ પાકિસ્તાન સાથે મંત્રણા શક્ય છે ? એવા સમયે જ્યારે પાકિસ્તાન આપણા સૈનિકો અને નિર્દોષ નાગરિકોની હત્યાઓ કરી રહ્યું છે. ત્યારે બંન્ને દેશોનાં રાષ્ટ્રીય સુરક્ષા સલાહકારો વચ્ચેની બેઠક કેટલી હદે યોગ્ય છે ?